**Διεύθυνση Εκπαίδευσης**

**Μονάδα Διασφάλισης Ποιότητας**

**Οδικός Χάρτης Ίδρυσης ΠΜΣ**

**1. Κατάρτιση πρότασης ίδρυσης** **ΠΜΣ**

Η πρόταση θα πρέπει να περιλαμβάνει την απόφαση ίδρυσης και τον Κανονισμό Λειτουργίας,όπως προβλέπεται στο άρθρο 2 του Κανονισμού Μεταπτυχιακών Σπουδών του Πανεπιστημίου Ιωαννίνων (ΦΕΚ 4942/Β/2023)*,* να εναρμονίζεται  στο περιεχόμενο του παραπάνω Κανονισμού και υποβάλλεται για έγκριση στη Συνέλευση του επισπεύδοντος Τμήματος (βλ. [Κανονισμός Μεταπτυχιακών Σπουδών Π.Ι.](https://uoi.gr/wp-content/uploads/2023/07/kanonismos-pms-fek-2023-tefxos-b-04942.pdf) )

**2. Έγκριση από τη Συνέλευση του Τμήματος**

Η Συνέλευση του Τμήματος εισηγείται προς τη Σύγκλητο επί της πρότασης και την υποβάλλει για γνωμοδότηση στην Επιτροπή Μεταπτυχιακών Σπουδών (Διεύθυνση Εκπαίδευσης).

Η Εισήγηση της Συνέλευσης Τμήματος συνοδεύεται από:

* + Αναλυτικό 5ετή προϋπολογισμό
	+ Μελέτη σκοπιμότητας και βιωσιμότητας
	+ Έκθεση οργάνωσης της εκπαιδευτικής εξ αποστάσεως διδασκαλίας

 (βλ. πρότυπο από  ΜΟΔΙΠ [εδώ](https://modip.uoi.gr/wp-content/uploads/2025/03/synodeytika-eggrafa-neo-pms.docx))

* ***Σε περίπτωση Διατμηματικού/Διιδρυματικού/Κοινού ΠΜΣ απαιτείται Ειδικό Πρωτόκολλο Συνεργασίας  το οποίο εγκρίνεται με απόφαση της Συγκλήτου κατόπιν εισήγησης της Συνέλευσης/συλλογικού οργάνου κάθε συνεργαζόμενου Τμήματος/Φορέα. Σε περίπτωση διιδρυματικού Π.Μ.Σ., η απόφαση ίδρυσης επισπεύδεται από το Α.Ε.Ι. που αναλαμβάνει τη διοικητική υποστήριξη του προγράμματος.***

**3. Γνωμοδότηση Επιτροπής Μεταπτυχιακών Σπουδών**

Η Επιτροπή Μεταπτυχιακών Σπουδών υποβάλλει γνώμη προς τη Σύγκλητο για την ίδρυση του ΠΜΣ και η Σύγκλητος λαμβάνει σχετική απόφαση.

**4. Έκδοση απόφασης Συγκλήτου για την ίδρυση ΠΜΣ και αποστολή της στη ΜΟΔΙΠ**

Η Σύγκλητος εκδίδει την απόφαση για την ίδρυση του ΠΜΣ (συμπεριλαμβανομένου του Κανονισμού) και την αποστέλλει στη ΜΟΔΙΠ.

**5. Σύνταξη Πρότασης Πιστοποίησης και Φακέλου Τεκμηρίωσης**

 Το Τμήμα συντάσσει την Πρόταση Πιστοποίησης του ΠΜΣ και διαμορφώνει τον φάκελο τεκμηρίωσης. Η ΜΟΔΙΠ παρέχει υποστήριξη σε όλα τα στάδια (Πρότυπα Πιστοποίησης).

**6. Έλεγχος από ΜΟΔΙΠ**

Ο φάκελος και η πρόταση αποστέλλονται σε ηλεκτρονική μορφή στη ΜΟΔΙΠ για έλεγχο. Η ΜΟΔΙΠ επισημαίνει τυχόν διορθώσεις. Ο τελικός φάκελος αποστέλλεται ηλεκτρονικά μέσω του κεντρικού πρωτοκόλλου στη ΜΟΔΙΠ.

Η Επιτροπή της ΜΟΔΙΠ σε συνεδρίασή της ελέγχει και επικυρώνει τον φάκελο.

**7. Υποβολή φακέλου στην ΕΘΑΑΕ**

Ο φάκελος πιστοποίησης υποβάλλεται ψηφιακά στην πλατφόρμα της ΕΘΑΑΕ από τη ΜΟΔΙΠ του Ιδρύματος.

**8. Έλεγχος πληρότητας φακέλου από την ΕΘΑΑΕ**

Η ΕΘΑΑΕ εξετάζει τον φάκελο και, αν εντοπίσει ελλείψεις ή ασυμβατότητες, αποστέλλει σχετική ειδοποίηση με παρατηρήσεις και προθεσμία 10 ημερών για διορθώσεις.

Το Τμήμα υποβάλλει τα διορθωμένα αρχεία στη ΜΟΔΙΠ, η οποία προχωρά σε οριστική υποβολή της αναθεωρημένης πρότασης στην πλατφόρμα της ΕΘΑΑΕ.

**9. Αξιολόγηση από Επιτροπή Εμπειρογνωμόνων**

Ο χρόνος για την οργάνωση της διαδικασίας πιστοποίησης του ΠΜΣ από την ΕΘΑΑΕ ξεκινά από την οριστική υποβολή της αναθεωρημένης πρότασης και εντάσσεται στον προγραμματισμό της Αρχής.

Η ΕΘΑΑΕ συγκροτεί Επιτροπή Εμπειρογνωμόνων, η οποία εξετάζει τον φάκελο τεκμηρίωσης και αξιολογεί το ΠΜΣ βάσει των θεσμοθετημένων προτύπων ποιότητας.

**10. Οργάνωση πιστοποίησης εξ’ αποστάσεως ή με δια ζώσης επίσκεψη**

Η διαδικασία αξιολόγησης περιλαμβάνει μεταξύ άλλων την πραγματοποίηση συναντήσεων με διδακτικό προσωπικό, εργοδότες και εξωτερικούς φορείς, καθώς και την προετοιμασία κατάλληλου ενημερωτικού υλικού (π.χ. παρουσιάσεων, βίντεο, εκθέσεων).

Μετά την ολοκλήρωση της διαδικασίας, η Επιτροπή Εμπειρογνωμόνων συντάσσει Έκθεση Αξιολόγησης, στην οποία παρουσιάζονται τα ευρήματα και οι συστάσεις της.

**11. Απόφαση Πιστοποίησης από την ΕΘΑΑΕ**

Με βάση την Έκθεση Αξιολόγησης, η ΕΘΑΑΕ λαμβάνει την τελική απόφαση για την πιστοποίηση του ΠΜΣ, η οποία ισχύει για πέντε (5) έτη.

**12. Επικύρωση από τη Σύγκλητο**

Με ευθύνη της ΜΟΔΙΠ, η απόφαση Πιστοποίησης διαβιβάζεται στη Σύγκλητο, η οποία επικυρώνει το περιεχόμενο της πράξης ίδρυσης του ΠΜΣ.

**13. Δημοσίευση σε ΦΕΚ & Έναρξη Λειτουργίας**

Μετά την επικύρωση από τη Σύγκλητο:

Ακολουθεί αποστολή της απόφασης Συγκλήτου για δημοσίευση σε ΦΕΚ και κοινοποίηση στο Υπουργείο (εντός 10 ημερών από τη δημοσίευση στην Εφημερίδα της Κυβερνήσεως).

Το ΠΜΣ τίθεται σε λειτουργία μετά τη δημοσίευση και βάσει του εγκεκριμένου κανονισμού λειτουργίας.

Η ΜΟ.ΔΙ.Π. του Ιδρύματος παρακολουθεί τη συνεχή διασφάλιση ποιότητας του ΠΜΣ.

**Ενδεικτικό χρονοδιάγραμμα:**

| **Βήμα** | **Ενέργεια** | **Διάρκεια (μήνες)** |
| --- | --- | --- |
| 1 | Κατάρτιση Πρότασης ΠΜΣ | 1 |
| 2 | Έγκριση από Συνέλευση Τμήματος | 0,5 |
| 3 | Γνωμοδότηση Επιτροπής Μεταπτυχιακών | 1 |
| 4 | Απόφαση Συγκλήτου & Αποστολή στη ΜΟΔΙΠ | 1 |
| 5 | Σύνταξη Φακέλου & Πρότασης Πιστοποίησης | 1 |
| 6 | Έλεγχος από ΜΟΔΙΠ | 1 |
| 7 | Υποβολή στην ΕΘΑΑΕ | 0,5 |
| 8 | Έλεγχος πληρότητας ΕΘΑΑΕ | 0,5 |
| 9 | Αξιολόγηση από Εμπειρογνώμονες | - |
| 10 | Οργάνωση διαδικασίας πιστοποίησης | 0,5 |
| 11 | Απόφαση Πιστοποίησης ΕΘΑΑΕ | - |
| 12 | Επικύρωση από Σύγκλητο | 0,5 |
| 13 | Έναρξη Λειτουργίας & ΦΕΚ | 0,5 |